Miss World 2000

Ang **Miss World 2000** ay ang ika-50 edisyon ng Miss World pageant, na ginanap sa Millennium Dome sa Londres, Reyno Unido noong 30 Nobyembre 2000. Ito ang kauna-unahang edisyon ng Miss World mula nang mamatay ang may-ari ng kompetisyon na si Eric Morley, na siyang pinalitan ng kaniyang biyudang si Julia Morley.

Pagkatapos ng kompetisyon, kinoronahan ni Yukta Mookhey ng Indiya si Priyanka Chopra ng Indiya bilang Miss World 2000. Ito ang panlimang beses na nanalo ang Indiya bilang Miss World, at ang pangatlong beses na dalawang magkasunod na kandidata mula sa iisang bansa ang nagwagi bilang Miss World. Nagtapos bilang first runner-up si Giorgia Palmas ng Italya, habang nagtapos bilang second-runner-up si Yüksel Ak ng Turkiya.

Mga kandidata mula sa siyamnapu't-limang mga bansa at teritoryo ang lumahok sa kompetisyong ito. Pinangunahan nina Jerry Springer at Rebecca de Alba ang kompetisyon. Nagtanghal sina Bryan Ferry, *musical quartet* na Bond, at ang S Club 7 sa edisyong ito.

## Kasaysayan 
thumb|250x250px|Millennium Dome, ang lokasyon ng Miss World 2000

### Lokasyon at petsa 
Noong 13 Hulyo 2000, inanunsyo ni Eric Morley sa isang *press conference* na gaganapin ang edisyong ito sa Millennium Dome, Londres sa 30 Nobyembre 2000. Ang mga *pre-recorded swimwear segment* naman ay ginanap sa kapuluan ng Maldibas.

### Pagpili ng mga kandidata 
Ang mga kandidata mula sa siyamnapu't-limang bansa at teritoryo ay napili upang lumahok sa kompetisyon. Pitong kandidata ang nailuklok matapos ang pag-urong ng orihinal na kandidata.

#### Mga pagpalit 
Dapat sanang lalahok si Miss Belarus 2000 Anna Stychinskaya sa edisyong ito, ngunit dahil sa hindi isiniwalat na dahilan, siya ay pinalitan ni Miss Belarus 1998 Sviatlana Kruk bilang kinatawan ng Biyelorusya. Dapat din sanang lalahok sa edisyong ito si Canika-Chisa George bilang kinatawan ng Kapuluang Birhen ng Estados Unidos, ngunit siya ay pinalitan ni Luciah Hedrington. Nagwagi bilang Nuestra Belleza Mundo Mexico 2000 si Jacqueline Bracamontes. Gayunpaman, dahil nagwagi rin siya bilang Nuestra Belleza Mexico 2000 na ipapadala sa Miss Universe, humalili ang kaniyang *first runner-up* na si Paulina Flores bilang Nuestra Belleza Mundo Mexico 2000. Pinalitan ng *first runner-up* ng Miss Moldova 2000 Mariana Moraru si Miss Moldova 2000 Irina Babusenco bilang kandidata ng Moldoba dahil hindi umabot sa *age requirement*. Dapat sanang lalahok si Miss Mundo Republica Dominicana 2000 Claudia Santaella sa edisyong ito, ngunit dahil matapos matuklasan ang kaniyang diumano'y pagkalulong sa droga, siya ay pinalitan ni Miss Universo Republica Dominicana 2000 Gilda Jovine bilang kinatawan ng Republikang Dominikano sa edisyong ito.

Dapat sanang lalahok si Beauty of Russia 2000 Ekaterina Izmail sa edisyong ito, ngunit siya ay pinalitan ng kaniyang *first runner-up* na si Anna Bodareva matapos nitong bumitiw sa titulo dahil ito ay kasal na. Dapat din sanang lalahok si Miss Ukraine 2000 Yuliya Linova sa edisyong ito, ngunit pinalitan siya ng kaniyang *first runner-up* na si Olena Shcherban dahil sa hindi isiniwalat na dahilan.

#### Mga unang pagsali, pagbalik at pag-urong 
Lumahok sa unang pagkakataon ang mga bansang Biyelorusya, Hilagang Irlanda, Inglatera, at Moldoba sa edisyong ito. Bumalik sa edisyong ito ang mga bansang Barbados at Dinamarka na huling sumali noong 1995; Namibya na huling sumali noong 1997; at Curaçao, Kapuluang Birheng Britaniko, at Taywan na huling sumali noong 1998.

Hindi sumali sa edisyong ito ang mga bansang Guyana, Sambia, Seykelas, Sint Maarten, Suwasilandiya, at Taylandiya sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kandidata. Hindi sumali si Dina Kalandarova ng Letonya dahil sa problema sa kaniyang kalusugan. Hindi na sumali ang Reyno Unido dahil ang lalahok na para sa bansang ito ay ang mga bansang bumubuo nito na kinabibilangan ng Eskosya, Gales, Inglatera, at Hilagang Irlanda. Pinaparangalan na lang ang titulong Miss United Kingdom pagkatapos ng Miss World.

Dapat sanang lalahok sa edisyong ito sina Gentiana Ramadani ng Albanya at Gohar Hartunyan ng Armenya, ngunit hindi sumali ang mga ito dahil sa hindi isiniwalat na dahilan.

## Mga resulta 
### Mga pagkakalagay 
### Mga *Continental Queens of Beauty* 
## Kompetisyon 
### Pormat ng kompetisyon 
Ipinarada ng lahat ng mga kandidata ang kanilang mga *evening gown* na gawa ng isang taga-disenyo sa kanilang bansa, kasabay ng kanilang *pre-recorded swimwear segment* na ginawa sa Maldibas. Pagkatapos nito, sampung *semi-finalist* ang napili para sa *personal interview round*, at limang pinalista ang napili para sa *question-and-answer round*. Pagkatapos nito ay inanunsyo ang dalawang runner-up at ang bagong Miss World.

### Komite sa pagpili 
* Stephanie Beacham – Ingles na aktres sa pelikula, teatro, at telebisyon
* Ozwald Boateng – Ingles na taga-disenyong nanggaling sa Gana
* Errol Brown – Ingles na taga-disenyong nanggaling sa Hamayka
* Lulu Kennedy-Cairns – Mang-aawit mula sa Eskosya
* Julia Morley – Tagapangulo ng Miss World
* Lucy Sykes – *Fashion editor* ng magasing Marie Claire
* Terry O’Neill – Ingles na litratista
* Hemant Trivedi – Indiyanong taga-disenyo
* Amanda Wakeley –Ingles na taga-disenyo

## Mga kandidata 
Siyamnapu't-limang kandidata ang lumahok para sa titulo.

## Mga tala 
## Mga sanggunian 
## Panlabas na kawing 
* 

Kategorya:Miss World